Source: https://www.slov-lex.sk/pravne-predpisy/SK/ZZ/2011/181/20110701.html
Timestamp: 2019-04-21 02:57:00+00:00

Document:
181/2011 Z.z. - Zákon o poskytovaní dotácií v pôsob... - SLOV-LEX
181/2011 Z.z./
Predpis bol zrušený predpisom 71/2013 Z. z.
181/2011 Z. z.
Časová verzia predpisu účinná od 01.07.2011 do 30.04.2013
Tento zákon upravuje účel, podmienky, rozsah a spôsob poskytovania dotácií v pôsobnosti Ministerstva hospodárstva Slovenskej republiky (ďalej len „ministerstvo“).
baníctva, tradície a histórie banských činností, odstránenia následkov banskej činnosti,
rozvoja malého a stredného podnikania,
využívania biomasy a slnečnej energie,
rozvoja priemyselnej výroby a služieb.
Dotáciu podľa odseku 1 písm. a) možno poskytnúť v uhoľnom baníctve, rudnom baníctve a nerudnom baníctve na
zabezpečenie alebo likvidáciu starých banských diel a ich následkov,2)
banskú činnosť, ktorej podpora vyplýva z osobitného predpisu,3)
publikačnú činnosť s banskou tematikou, údržbu a rekonštrukciu banských pamiatok, budovanie náučných banských chodníkov a ďalších aktivít podporujúcich históriu a rozvoj tradícií banských činností, vrátane jej medzinárodnej prezentácie.
Dotáciu podľa odseku 1 písm. b) možno poskytnúť na
programy rozvoja malého a stredného podnikania schválené ministerstvom a vyhlásené v Obchodnom vestníku Slovenskej republiky,4)
úhradu prevádzkových nákladov právnickej osoby zriadenej ministerstvom, ktorá zabezpečuje administratívne činnosti, na realizáciu programov podľa písmena a).
Dotáciu podľa odseku 1 písm. c) možno poskytnúť na
nainštalovanie slnečných kolektorov v rodinnom dome alebo bytovom dome,
kúpu a inštaláciu kotla na biomasu v rodinnom dome.
Dotáciu podľa odseku 1 písm. d) možno poskytnúť na financovanie projektov v oblasti ochrany spotrebiteľa, ktorých predmet určí ministerstvo vo výzve na predkladanie projektov, ktorú uverejní na svojom webovom sídle najneskôr do 30. novembra príslušného kalendárneho roka.
Dotáciu podľa odseku 1 písm. e) možno poskytnúť na
vybudovanie prístupovej komunikácie,
vybudovanie kanalizácie,
vybudovanie prípojky vody,
vybudovanie prípojky plynu vrátane hlavného uzáveru plynu a preložky plynárenského zariadenia,
vybudovanie elektrickej prípojky vrátane preložky rozvodného zariadenia,
terénne úpravy,
výstavbu čistiarne odpadových vôd,
výstavbu transformačnej stanice,
výstavbu regulačnej stanice plynu,
archeologický prieskum,
geologické práce,5)
výkup pozemkov pod infraštruktúru, ktorými sú stavebné objekty a inžinierske siete, ktoré žiadateľ uvedie podľa prílohy č. 2 časti 3 Stavebné objekty,
odstránenie alebo zmiernenie negatívneho vplyvu v územnom celku spôsobenom investíciami, ktoré schválila vláda Slovenskej republiky.
Dotáciu podľa § 2 ods. 1 písm. e) možno poskytnúť aj pre ministerstvom zriadené obchodné spoločnosti na
základe uznesenia vlády Slovenskej republiky v súvislosti s konkrétnym vládou Slovenskej republiky schváleným projektom,
úhradu nákladov na realizáciu investície investora, vyplývajúce z mandátnej zmluvy podľa § 10 ods. 6 písm. g).
organizácia podľa osobitného predpisu6) (ďalej len „poverená organizácia“), alebo Združenie baníckych spolkov a cechov Slovenska7) (ďalej len „banícke združenie“),
združenie právnických osôb s účasťou ministerstva, ktoré zabezpečuje administratívne činnosti na realizáciu programov podľa § 2 ods. 3,
fyzická osoba nepodnikateľ8) alebo právnická osoba vykonávajúca správu a údržbu bytového a nebytového fondu pre vlastníkov bytov v bytovom dome alebo spoločenstvo vlastníkov bytov v bytovom dome,9)
občianske združenie,10)
obec alebo vyšší územný celok11) (ďalej len „obec“),
obchodná spoločnosť založená ministerstvom.
Dotáciu podľa § 2 ods. 1 písm. a) možno poskytnúť poverenej organizácii alebo baníckemu združeniu.
Ak sa poskytnutie dotácie požaduje na plnenie deputátneho nároku oprávnených osôb, musí poverená organizácia preukázať počet oprávnených osôb. Ministerstvo poskytne poverenej organizácii finančné prostriedky najviac 100 eur na jednu oprávnenú osobu v príslušnom rozpočtovom roku. Dotácie sa poskytujú štvrťročne.
Dotáciu podľa § 2 ods. 2 písm. b) ministerstvo môže poskytnúť poverenej organizácii na základe písomného poverenia; na odstránenie havárie starého banského diela na základe písomného pokynu ministerstva.
Ak poverená organizácia nemá kapacitné a prístrojové vybavenie na niektoré činnosti podľa odseku 3, je povinná tieto zabezpečiť formou verejného obstarávania podľa osobitného predpisu.12)
Podľa odsekov 3 a 4 postupuje poverená organizácia obdobne pri zabezpečovaní banskej činnosti alebo činnosti vykonávanej banským spôsobom podľa osobitných predpisov.13)
Dotáciu na činnosti podľa § 2 ods. 2 písm. e) možno poskytnúť baníckemu združeniu na základe žiadosti predkladanej ministerstvu najneskôr do 31. júla kalendárneho roka, ktorý predchádza kalendárnemu roku, v ktorom má byť poskytnutá dotácia.
Dotácia podľa § 2 ods. 3 písm. b) sa môže použiť aj na úhradu mzdových nákladov, ak priemerná mzda zamestnanca tejto právnickej osoby nie je vyššia ako 1,7-násobku tarifného platu zamestnanca pri výkone práce vo verejnom záujme prislúchajúceho pre 12. platovú triedu a 12. platový stupeň ustanovených nariadením vlády Slovenskej republiky v príslušnom rozpočtovom roku.
Programy podľa § 2 ods. 3 nadobúdajú platnosť dňom ich vyhlásenia v Obchodnom vestníku.
Dotáciu podľa § 2 ods. 1 písm. c) možno poskytnúť fyzickej osobe nepodnikateľovi8) alebo právnickej osobe vykonávajúcej správu a údržbu bytového a nebytového fondu pre vlastníkov bytov v bytovom dome alebo spoločenstvu vlastníkov bytov v bytovom dome.9)
Dotáciu na využívanie biomasy možno poskytnúť na kúpu a inštaláciu jedného kotla na biomasu v rodinnom dome žiadateľa do 30 % z kúpnej ceny nainštalovaného kotla, najviac 1 000 eur.
Dotáciu na využitie slnečnej energie možno poskytnúť žiadateľovi najviac
200 eur za 1 m2 nainštalovaných slnečných kolektorov v rozsahu najviac 8 m2 plochy v rodinnom dome žiadateľa,
100 eur za 1 m2 nainštalovaných slnečných kolektorov v bytovom dome; najvyššia dotácia je v rozsahu najviac 3 m2 na každý byt v bytovom dome.
Žiadosť o poskytnutie dotácie sa predkladá najneskôr šesť mesiacov po ukončení inštalácie kotla na biomasu alebo inštalácie slnečných kolektorov.
Dotáciu podľa § 2 ods. 1 písm. d) možno poskytnúť občianskemu združeniu, ktoré
vykonáva činnosť podľa osobitného predpisu14) a nevykonáva inú činnosť,
vzniklo najmenej jeden rok pred dňom podania žiadosti o poskytnutie dotácie,
preukáže, že má na financovanie projektu, na ktorý dotáciu požaduje, z vlastných alebo iných zdrojov zabezpečené spolufinancovanie projektu najmenej 10 % z požadovanej dotácie.
Žiadosť o poskytnutie dotácie predkladá občianske združenie podľa odseku 1 v dvoch rovnopisoch do 31. januára príslušného kalendárneho roka podľa vzoru uvedeného v prílohe č. 1.
Dotáciu podľa § 2 ods. 1 písm. e) možno poskytnúť obci na plnenie mimoriadnych a naliehavých úloh podľa § 2 ods. 6 písm. a) až n) súvisiacich s investíciou investora, ktorý zriadil alebo zriadi svoju prevádzku v priemyselnej zóne na realizáciu projektov súvisiacich s rozvojom priemyselnej výroby a služieb.
Na účely tohto zákona sa za mimoriadne a naliehavé úlohy považujú úlohy súvisiace s vybudovaním stavebných objektov, zabezpečením prác, prieskumov a projektovej dokumentácie podľa § 2 ods. 6.
Prevod vlastníckeho práva k stavebným objektom, na ktoré obci bola poskytnutá dotácia podľa § 2 ods. 6 písm. a) až i), nemôže obec vykonať po dobu ich odpisovania.15)
Prevod vlastníckeho práva k pozemkom, na ktoré obci bola poskytnutá dotácia podľa § 2 ods. 6 písm. m), nemôže obec vykonať po dobu 20 rokov od poskytnutia dotácie.
Ak obec poruší povinnosti ustanovené v odsekoch 3 a 4, je povinná poskytnutú dotáciu vrátiť, ak sa s ministerstvom nedohodne inak.
Dotáciu podľa odseku 1 možno poskytnúť do 15 % z celkovej hodnoty investície investora. Hodnota 15 % z celkovej hodnoty investície investora sa vypočíta z údajov, ktoré obec uvedie v žiadosti, ktorej vzor je uvedený v prílohe č. 2. Ak bude hodnota investície nižšia, dotácia obci sa upraví tak, aby nepresiahla maximálnu výšku 15 % dotácie.
Obec je povinná predkladať ministerstvu štvrťročné správy o použití dotácie a zostatku dotácie. Po vyčerpaní dotácie je prijímateľ povinný predložiť záverečnú správu do dvoch mesiacov odo dňa vyčerpania dotácie.
Žiadosť o poskytnutie dotácie podľa tohto zákona (ďalej len „žiadosť“) žiadateľ predkladá v papierovej podobe alebo elektronickej podobe16) podpísanú zaručeným elektronickým podpisom vrátane jej príloh podľa § 10. Na účely § 7 a 8 sú vzory žiadostí uvedené v prílohách č. 1 a 2.
Žiadosť obsahuje pri
právnickej osobe – podnikateľovi17)
fyzickej osobe – podnikateľovi17)
meno a priezvisko starostu obce alebo predsedu samosprávneho kraja,
právnickej osobe – nepodnikateľovi
fyzickej osobe – nepodnikateľovi
súhlas žiadateľa so spracovaním a zverejňovaním jeho osobných údajov.18)
Prílohy k žiadosti o poskytnutie dotácie
Prílohou k žiadosti podľa § 2 ods. 2 je
doklad preukazujúci splnenie podmienok podľa osobitného predpisu,19)
výpis z registra trestov fyzických osôb pôsobiacich v štatutárnom orgáne právnickej osoby nie starší ako tri mesiace,
schválený plán publikačnej činnosti s banskou tématikou, údržby a rekonštrukcie banských pamiatok, budovania náučných banských chodníkov a ďalších aktivít podporujúcich históriu a rozvoj tradícií banských činností, vrátane jej medzinárodnej prezentácie, ak ide o žiadosť na poskytnutie dotácie podľa § 2 ods. 2 písm. e).
Prílohou k žiadosti podľa § 2 ods. 3 je
výpis z obchodného registra alebo iného obdobného registra právnických osôb, nie starší ako tri mesiace,
výpis z registra trestov fyzických osôb pôsobiacich v štatutárnom orgáne, nie starší ako tri mesiace,
posledná riadna individuálna účtovná závierka žiadateľa,
čestné vyhlásenie, že žiadateľ nepožaduje alebo nečerpá finančné prostriedky na prevádzku z rozpočtu iného orgánu verejnej správy, organizácie alebo iného subjektu hospodáriaceho s prostriedkami štátneho rozpočtu.
Právnická osoba zabezpečujúca realizáciu programov podľa § 2 ods. 3 písm. a) predkladá v príslušnom rozpočtovom roku k žiadosti o dotáciu prílohy podľa ods. 2 tohto ustanovenia len k prvej žiadosti o dotáciu.
Prílohou k žiadosti podľa § 2 ods. 4 je
kópia dokladu preukazujúceho uvedenie zariadenia do prevádzky podľa § 6,
faktúra alebo iný doklad preukazujúci nadobudnutie zariadenia podľa § 6, nie starší ako 18 mesiacov,
doklad preukazujúci technické parametre zariadenia podľa § 6,
doklad preukazujúci vlastníctvo rodinného domu alebo bytu v bytovom dome; za doklad preukazujúci vlastníctvo sa považuje aj doklad o vlastníctve rozostavanej budovy alebo rozostavanej stavby,
doklady uvedené v odseku 4 písm. a),
potvrdenie o vysporiadaní finančných vzťahov s rozpočtami obcí,
výpis z obchodného registra alebo inej obdobnej evidencie,
doklad preukazujúci správu bytového domu.
Prílohou k žiadosti podľa § 2 ods. 5 je
potvrdenie o registrácii občianskeho združenia, nie staršie ako tri mesiace,
platné stanovy občianskeho združenia,
doklad o zriadení účtu občianskeho združenia v banke alebo pobočke zahraničnej banky, na ktorý sa má dotácia poskytnúť a číslo účtu,
vyhlásenie občianskeho združenia o tom, že funkcionári občianskeho združenia nevykonávali funkciu v občianskych združeniach, ktoré zanikli a nevysporiadali vzťahy so štátnym rozpočtom,
doklad preukazujúci, že občianske združenie má zabezpečené finančné prostriedky na spolufinancovanie projektu najmenej 10 % z požadovanej dotácie,
projekt podľa § 2 ods. 5, ktorý obsahuje
informácia o aktivitách žiadateľa
počet členov občianskeho združenia ku dňu podania žiadosti,
územná pôsobnosť občianskeho združenia,
zameranie občianskeho združenia,
rozpočet občianskeho združenia na rozpočtový rok, na ktorý sa má dotácia poskytnúť,
vyhlásenie občianskeho združenia o tom, že na predložený projekt alebo jeho časť občianske združenie nežiadalo finančný príspevok zo štátneho rozpočtu, z rozpočtu iného orgánu verejnej správy, organizácie alebo iného subjektu hospodáriaceho s prostriedkami štátneho rozpočtu.
Prílohou k žiadosti podľa § 2 ods. 6 je
ak je predmetom žiadosti dotácia na výstavbu, zmenu stavby alebo stavebné úpravy, prílohou k žiadosti je
doklad, ktorým stavebník preukazuje, že je vlastníkom stavby alebo má k stavbe iné právo20) alebo súhlas vlastníka stavby, ktoré ho oprávňuje vykonať zmenu stavby alebo stavebné úpravy, ak ide o zmenu stavby alebo stavebné úpravy,
doklad o ohlásení stavby príslušnému stavebnému úradu, alebo úradne osvedčená fotokópia dokladu o ohlásení stavby príslušnému stavebnému úradu,
predpokladaná cena s priloženým rozpočtom stavby s výkazom výmer na jednotlivé stavebné objekty, ktorou žiadateľ preukazuje výšku požadovanej dotácie; predpokladanú cenu žiadateľ musí spresniť na základe výsledkov z verejného obstarávania,12)
ak už má žiadateľ ukončené verejné obstarávanie, výšku požadovanej dotácie preukazuje rozpočtom s výkazom výmer,
ak žiadateľ nemá vypracovaný rozpočet stavby, vyhlásenie o dodatočnom predložení rozpočtu stavby, vypracovaný autorizovanou osobou,21) s uvedením lehoty predloženia rozpočtu,
vyhlásenie žiadateľa o tom, že výstavba inžinierskych stavieb, na ktoré žiada dotáciu, neboli začaté pred podaním žiadosti o poskytnutie dotácie,
ak je predmetom žiadosti dotácia vo výške viac ako 1 327 757 eur, mandátna zmluva s obchodnou spoločnosťou založenou ministerstvom, prostredníctvom ktorej sa zabezpečí realizácia účelu, na ktorý sa dotácia poskytuje,
ak je predmetom žiadosti dotácia podľa § 2 ods. 6 písm. m), znalecký posudok vypracovaný odborne spôsobilou osobou;22) nie starší ako tri mesiace,
vyhlásenie žiadateľa o správnosti, pravdivosti a úplnosti údajov a informácií uvedených v žiadosti o poskytnutie dotácie, vrátane príloh k žiadosti a že projekt bude realizovaný podľa predloženej žiadosti,
sprievodný list, v ktorom sú charakterizované mimoriadne a naliehavé úlohy súvisiace s regionálnym rozvojom obce,
ak je predmetom žiadosti dotácia podľa § 2 ods. 6 písm. k), prílohou k žiadosti je
vyhlásenie žiadateľa, že geologické práce, na ktoré žiada dotáciu, neboli realizované pred podaním žiadosti.
Prílohy podľa § 2 ods. 6 písm. a) až j) je žiadateľ povinný predložiť v origináli alebo v ich úradne osvedčenej fotokópii podpísané oprávnenými osobami, ktorých podpisy musia byť úradne osvedčené.23)
Pôsobnosť ministerstva na poskytovanie dotácie
Žiadosti vyhodnocuje najmenej trojčlenná komisia, ktorú zriaďuje minister. Člen komisie nesmie byť žiadateľom, ani zaujatý vo vzťahu k žiadateľovi. Člen komisie, ani jemu blízka osoba24) nesmie byť štatutárnym orgánom alebo členom štatutárneho orgánu žiadateľa, ani spoločníkom právnickej osoby, ktorá je žiadateľom. Členom komisie nesmie byť ani osoba, ktorá je zamestnancom žiadateľa alebo zamestnancom záujmového združenia podnikateľov, ktorého je žiadateľ členom.
Dotáciu ministerstvo poskytne na základe písomnej zmluvy o poskytnutí dotácie uzatvorenej medzi žiadateľom a ministerstvom.25)
Zmluva o poskytnutí dotácie v oblasti ochrany spotrebiteľa podľa § 7 musí byť uzatvorená do dvoch mesiacov odo dňa doručenia oznámenia podľa § 7 ods. 2 žiadateľovi, inak je neplatná.
Vzor zmluvy o poskytnutí dotácie podľa odseku 4 ministerstvo zverejňuje na svojom webovom sídle.
Ustanovenia osobitného predpisu26) o obmedzení prístupu k informáciám nie sú dotknuté.
Na dotáciu podľa tohto zákona nie je právny nárok. Na konanie o žiadosti o poskytnutie dotácie sa nevzťahuje všeobecne záväzný predpis o správnom konaní.
Dotáciu podľa tohto zákona nemožno poskytnúť ani použiť na
úhradu záväzkov žiadateľa, ktoré vznikli v rozpočtových rokoch predchádzajúcich rozpočtovému roku, v ktorom bola podaná žiadosť o poskytnutie dotácie, s výnimkou dotácie podľa § 2 ods. 3,
refundáciu výdavkov uhradených v predchádzajúcich rokoch, s výnimkou dotácie podľa § 2 ods. 3,
úhradu miezd, platov, služobných príjmov a iných náhrad a osobných vyrovnaní, s výnimkou dotácie podľa § 2 ods. 3,
úhradu výdavkov právnickej osobe, v ktorej funkcionár združenia, ktorému sa dotácia poskytuje alebo jemu blízka osoba24) má majetkovú účasť vyššiu ako 34 % alebo je členom jej riadiaceho orgánu alebo kontrolného orgánu.
úhradu výdavkov blízkej osobe24) funkcionárov združenia, ktorému sa dotácia poskytuje.
Dotáciu podľa tohto zákona nemožno poskytnúť žiadateľovi, ak sa žiadateľ alebo člen jeho štatutárneho orgánu alebo dozorného orgánu dopustili úmyselného trestného činu alebo trestného činu proti majetku.
Dotáciu podľa tohto zákona, ktorá je štátnou pomocou možno poskytnúť len v súlade s medzinárodnou zmluvou27) a osobitnými predpismi v oblasti štátnej pomoci.28)
Kontrolu dodržiavania zmluvných dojednaní vykonáva ministerstvo. Kontrolná pôsobnosť iných orgánov tým nie je dotknutá.29)
Žiadosti o poskytnutie dotácie predložené do 1. júla 2011, o ktorých nebolo rozhodnuté do 1. júla 2011, sa posudzujú podľa tohto zákona. Ak je žiadosť neúplná, alebo neobsahuje náležitosť, ktorú ustanovuje tento zákon, ministerstvo vyzve žiadateľa o jej doplnenie.
Dotácie podľa § 2 ods. 3 písm. a) možno poskytnúť aj na prebiehajúce programy.
Žiadosti podľa § 7 možno v roku 2011 predložiť ministerstvu do 1. augusta 2011.
výnos Ministerstva hospodárstva Slovenskej republiky č. 1/2005 z 1. marca 2005 o poskytovaní dotácií v pôsobnosti Ministerstva hospodárstva Slovenskej republiky (oznámenie č. 88/2005 Z. z.) v znení výnosu č. 3/2005 (oznámenie č. 201/2005 Z. z.), výnosu č. 5/2005 (oznámenie č. 460/2005 Z. z.), výnosu č. 2/2007 (oznámenie č. 473/2007 Z. z.), výnosu č. 2/2009 (oznámenie č. 80/2009 Z. z.), výnosu č. 3/2009 (oznámenie č. 130/2009 Z. z.), výnosu č. 4/2009 (oznámenie č. 145/2009 Z. z.), výnosu č. 7/2009 (oznámenie č. 329/2009 Z. z.), výnosu č. 1/2010 (oznámenie č. 160/2010 Z. z.),
výnos Ministerstva hospodárstva Slovenskej republiky č. 1/2008 zo 16. januára 2008 o poskytovaní dotácií združeniam na ochranu spotrebiteľa (oznámenie č. 46/2008 Z. z.).
Príloha č. 1 k zákonu č. 181/2011 Z. z.
Príloha č. 2 k zákonu č. 181/2011 Z. z.
Žiadosť o poskytnutie dotácie podľa § 2 ods. 1 písm. e) zákona o poskytovaní dotácií v pôsobnosti Ministerstva hospodárstva Slovenskej republiky
Rozhodnutie Rady 2010/787/EÚ z 10. decembra 2010 o štátnej pomoci na uľahčenie zatvorenia uhoľných baní neschopných konkurencie.
§ 3a zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe.
§ 7 a nasl. Občianskeho zákonníka.
§ 25 ods. 6 zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 397/2008 Z. z.
Zákon Slovenskej národnej rady č. 51/1988 Zb.
§ 139 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
§ 56 zákona Slovenskej národnej rady č. 323/1992 Zb. o notároch a notárskej činnosti (Notársky poriadok).
§ 116 a 117 Občianskeho zákonníka
Napríklad zákon č. 231/1999 Z. z. o štátnej pomoci v znení neskorších predpisov, nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 241, 9. 8. 2008).
Napríklad zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov, zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.
§ 9 Spôsob poskytnutia dotácie
§ 10 Prílohy k žiadosti o poskytnutie dotácie
§ 11 Pôsobnosť ministerstva na poskytovanie dotácie
Číslo: 181/2011 Z. z.
2. 01.07.2011 - 30.04.2013

References: § 2
 § 10
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 10
 § 7
 § 2
 § 2
 § 2
 § 2
 § 2
 § 6
 § 6
 § 6
 § 2
 § 2
 § 2
 § 2
 § 2
 § 2
 § 7
 § 7
 § 2
 § 2
 § 2
 § 2
 § 7
 § 2

§ 3

§ 7

§ 25

§ 139

§ 56

§ 116

§ 9

§ 10

§ 11